Tko je Josip Mihaljević, kandidat za preuzimanje županijskog nogometnog saveza? Mihaljević je dugogodišnji član HDZ-a, gradski vijećnik u drugom mandatu i bivši predsjednik Kluba vijećnika HDZ-a u Gradskom vijeću Osijeka.

Predsjednik Nogometnog središta Osijek ima potporu brojnih klubova, ali i snažno političko zaleđe. Njegov pokušaj preuzimanja ŽNS-a nije samo izbor novog predsjednika nego završna faza potiskivanja sustava koji je Ante Vučemilović-Šimunović gradio gotovo tri desetljeća.